רפורמת הגפ"ן (גמישות פדגוגית ניהולית) היא יוזמה של משרד החינוך המאפשרת לראשונה לספק מסגרת ניהולית גמישה בבחירת תוכניות חינוכיות לבתי ספר בישראל. באמצעות הרפורמה מתאפשר לבחור מתוך סל רחב של תכנים וספקי תוכן, סדנאות ותוכניות העשרה בהתאם לצרכים הייחודיים של כל מוסד חינוכי. דרך הגפ"ן ישנו תקציב הגמיש, אשר נקבע בהתאם למצב החברתי- כלכלי של בית הספר וגודלו ומאפשר מענה לצרכים הפדגוגיים והרגשיים לאוכלוסיות במיקוד. הרפורמה מאפשרת לשפר את תהליכי הלמידה והחינוך, באמצעות תוכן עשיר והתאמתו למגוון רחב של אוכלוסיות, תוך מתן דגש על פיתוח כישורים אישיים, חברתיים ומקצועיים.